Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 8138

2. Megjegyzés – A repülőtéri forgalmi körzetekben más szabályok is alkalmazhatók. 3.2.6 Üzemeltetés vízfelszínen Megjegyzés – A jelen Annex 3.2.6.1 pontjának előírásai mellett egyes esetekben a tengeri összeütközések megelőzésének szabályait felülvizsgáló nemzetközi konferencián (1972 – London) kidolgozott „Tengeri Összeütközések Megelőzésének Nemzetközi Előírásai”-ban található szabályok is alkalmazhatók. 3.2.6.1 Amikor két légi-jármű vagy egy légi és egy vízi jármű közeledik egymáshoz és összeütközési veszély következik be, a légi-jármű a fennálló körülményeknek és feltételeknek megfelelő óvatossággal haladjon, figyelembe véve a szóban forgó jármű korlátozott manőverezési képességeit is. 3.2.6.1.1 Közeledés összetartó irányon – Az a légi-jármű, amelyiknek a másik légi- vagy vízi jármű a jobb oldalán van, a másiktól megfelelő biztonságos oldaltávolságot tartva adjon utat. 3.2.6.1.2 Közeledés szembetartó irányon – Az a légi-jármű, amelyik egy másik légi- vagy vízi járműhez képest szembetartó vagy hozzávetőlegesen ilyen irányon közeledik, irányától jobbra fordulva megfelelő biztonságos oldaltávolságra térjen ki. 3.2.6.1.3 Előzés – Az előzés alatt álló légi vagy vízi jármű elsőbbséggel rendelkezik, és az előzést végrehajtó légi-járműnek – elfordulva – megfelelő biztonságos oldaltávolságot kell tartania. 2007/70/II. szám 3.2.6.1.4 Leszállás és felszállás – A vízfelszínre leszálló vagy az arról felszálló légi-jármű a lehetőségek szerint tartson megfelelő biztonságos oldaltávolságot az összes vízi járműtől, és ne akadályozza azok haladását. 3.2.6.2 Vízfelszínen üzemelő légi-járművön alkalmazandó fények – Napnyugtától napkeltéig vagy az illetékes hatóság által napnyugta és napkelte között meghatározott bármely más időszakban a vízfelszínen levő összes légi-jármű a Tengeri Összeütközések Megelőzésének Nemzetközi Előírásai szerint (1972) működtesse fényeit kivéve, ha ez gyakorlati okokból nem lehetséges. Ez utóbbi esetben üzemeltessen olyan fényeket, amelyek jellemzőikben és elhelyezésükben a lehető legjobban megfelelnek a nemzetközi előírásoknak.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes